钦定古今图书集成/明伦汇编/官常典/第370卷 > 梁
## 钦定古今图书集成/明伦汇编/官常典/第370卷 > 梁

梁改“太常”为“太常卿”，统明堂二庙太史、太乐等诸令、
丞。

按《隋书百官志》：“诸卿，梁初犹依宋齐，皆无卿名。天监
七年，以太常为太常卿，加置宗正卿，以大司农为司
农卿，三卿是为春卿，皆置丞及功曹主簿，而太常视
金紫光禄大夫，统明堂二庙太史、太祝、廪牺、太乐、鼓
吹、乘黄、北馆、典客馆等令、丞，及陵监、国学等。又置协
律校尉、总章校尉，监掌故、乐正之属，以掌乐事。太乐”
又有清商署丞，太史别有灵台丞。诏以为“陵监之名，
不出《前诰》。且宗庙宪章，既备典礼，园寝职司，理不容
异。诸正陵先立监者，改为令”，于是陵置令矣。